laion/Wikipedia-Exotic huggingface dataset:
Liivimaa õiguspeegel

"Liivimaa õiguspeegel" oli Vana-Liivimaa kõige olulisem maaõiguse väljaanne. Väljaanne oli kirjutatud keskalamsaksa keeles. Väljaanne koostati ajavahemikus 1322–1337 Saare-Lääne piiskopkonnale. Hiljem, kui see väljaanne pandi töödelduna kokku vanema Liivimaa rüütliõigusega, siis hakkas kehtima üle Vana-Liivimaa. Väljaande tegemisel on lähtutud peamiselt Põhja-Saksamaal kehtinud "Saksi peeglist" (saksa keeles "Sachsenspiegel"). Eesti Entsüklopeedia. 5. köide: Käolised–Mute. Tartu: Loodus, 1935, lk 409. (vaadatud 23.09.2016) EE: Saksi peegel
Eesti Sisemisjoni Selts

Eesti Sisemisjoni Selts oli 1920 asutatud Eesti sisemisjoniga tegelev selts. 1933 otsustati kirikupäeva otsusega tunnistada see selts Eesti kirikliku sisemisjonitöö keskorganiks. Seltsi eestvedamisel tegutses lastekodu "Kosejõe" ja Pärnu-Jaagupis vaimupuudega inimestele mõeldud asutus "Nain". Selts andis aastast 1935 välja oma ajakirja Püha Kohus. Püha Johannese Selts Eesti Entsüklopeedia. 7. köide: Rakk–Tanukad. Tartu: Loodus, 1936, lk 817. (vaadatud 23.09.2016)
Somaalia

Somaalia (ametliku nimega Somaalia Liitvabariik) on maa Aafrika idaosas Aafrika Sarve tipus. Piirneb loodes Djibouti, läänes Etioopia ja edelas Keeniaga, põhjas Adeni lahe ja idas India ookeaniga. Somaalia alal eksisteeris varem Somaalia Demokraatlik Vabariik, mis praeguseks on läbikukkunud riik. Somaalia keskvalitsus eksisteerib ainult de iure, tal on võimu üksnes pealinna lähiümbruses. Riik on jagunenud nelja suure klanni ja keskvalitsuse vahel. Sellegipoolest ei valitse riigis kaost, selle eest hoolitsevad kohalikud võimud ja sõjapealikud. Somaalia loodi 1960. aastal, kui ühinesid vastiseseisvunud Briti Somaalimaa ja Itaalia Somaalimaa. 1969. aastal tuli riigipöördega võimule Siad Barre, kes algul NSV Liidu ja siis USA toetusel valitses 1991. aastani. Kui USA lakkas Somaalia valitsust rahastamast, puhkes riigis kodusõda. 1993. aastast saadik puudub keskvõimul kontroll enamiku riigi üle. Eesti sõlmis Somaaliaga diplomaatilised suhted 10. mail 2011. Alates aastast 2016 on Somaalia ametlikult jaotatud kuueks föderaalseks ringkonnaks, nende seas ka ennast iseseisvaks kuulutanud Somaalimaa. Ringkondade koosseisus on 18 piirkonda (gobolka, mitmuses gobollada): Galmudug – 78 000 km2 Hirshabelle – 120 000 km2 Jubaland – 110 000 km2 Puntland – 212 000 km2 Edela-Somaalia – 98 000 km2 Somaalimaa – 284 899 km2 Reaalselt on Somaalia territooriumil ennast iseseisvaks kuulutanud järgmised riigikesed: Somaalimaa, mis on endine Briti Somaalimaa; Jubaland (Juba Oru Alliansi kontrolli alune territoorium, pealinn Kismaayo); Puntland (Darodi klanni kontrolli alune territoorium); Edela-Somaalia (Rahanweini Vastupanuarmee kontrolli alune territoorium) Seadusliku valitsuse kontrolli all on ainult riigi keskosas asuvad Galmudug ja Hirshabelle Somaalia kodusõda Somaalia revolutsioon (1986–1992) Somaalia piraadid Somaalia osariik Rahvaloendus Maailmapanga andmebaas, vaadatud 23.10.2018. Maailmapanga andmebaas, vaadatud 27.05.2019. Somalia, worldbank.org Somalia, Country Brief, worldbank.org Somaalia etniline (rahvusliku koosseisu) kaart; CIA 2002 Somaalia kaart Evelyn Kaldoja. Somaalia juhib kaoses riikide pingerida Postimees.ee, 26. juuni 2009 Somaalia raadio jagas lastele relvi, uudised.err.ee, 20. september 2011
WhatsApp

WhatsApp Messenger on patenteeritud, mitmeplatvormiline ja krüpteeritud kiirsuhtluse klientrakendus nutitelefonidele. Selle abil saab suhtluspartneritele edastada interneti kaudu lühisõnumeid, dokumente, pilte, videoid, kasutaja asukohaandmeid ja häälsõnumeid, kusjuures side loomisel kasutab rakendus mobiiltelefoninumbreid. 2016. aasta veebruaris oli WhatsAppil miljard kasutajat, mis teeb sellest maailma populaarseima sõnumirakenduse. Ettevõtte peakorter asub USA California osariigis Mountain View's. WhatsAppi loojad on Brian Acton ja Jan Koum. Veebruaris 2014 ostis Facebook ettevõtte umbes 19 miljardi USA dollari eest. Algselt kritiseeriti WhatsAppi krüpteerimise puudumise eest, kuna see saatis teavet avatud tekstina. Krüpteerimine lisati esimest korda 2012. aasta mais. Lõppkrüpteerimine võeti täielikult kasutusele alles 2016. aasta aprillis pärast kaheaastast protsessi. Alates 2021. aasta septembrist on teada, et WhatsApp kasutab ulatuslikult väliseid töövõtjaid ja tehisintellekti süsteeme, et kontrollida teatud kasutajate sõnumeid, pilte ja videoid (neid, mida kasutajad on märgistanud kui potentsiaalselt solvavaid); ning jagada metaandmeid, sealhulgas tundlikku konto- ja asukohateavet, õiguskaitseorganitega. Septembris 2022 teatati kriitilisest turvaprobleemist WhatsAppi videokõne funktsioonis Androidile. Tervikliku ülevoolu viga võimaldas ründajal saada täieliku kontrolli ohvri rakenduse üle, kui kahe WhatsAppi kasutaja vahel oli loodud videokõne. Turvalisuse rikkumine viis pärast andmekaitserikkumist ligi 500 miljoni kasutaja andmete müümiseni. Probleem parandati päeval, mil sellest ametlikult teatati. Voice calling "Facebook Closes $19 Billion WhatsApp Deal" Forbes, 6. oktoober 2014 "Is WhatsApp Safe? Why and Why Not? And How to Use It Safely?". www.minitool.com. Vaadatud 24. septembril 2023. "WhatsApp Zero-Day Bug: What You Need To Know". fourcore.io. Vaadatud 24. septembril 2023. "Despite security assurance, Facebook is reading WhatsApp user messages". bigtech.news. Vaadatud 24. septembril 2023. "How Facebook Undermines Privacy Protections for Its 2 Billion WhatsApp Users". www.propublica.org. Vaadatud 24. septembril 2023. "WhatsApp Hacked? Safety Measures to Consider". www.mobitrix.com. Vaadatud 24. septembril 2023. "WhatsApp fixes 'critical' security bug that put Android phone data at risk". techcrunch.com. Vaadatud 24. septembril 2023. Veebileht
Vabadusristi kavaleride kodu

Vabadusristi kavaleride kodu oli 1935 Kaitseministeeriumi juurde asutatud riigiasutus. Asutuse eesmärk oli anda peavarju ja muid sotsiaalseid hüvesid abi vajavatele Vabadusristi kavaleridele ja nende perekonnaliikmetele. Asutus haldas Virumaa Udriku riigimõisat ja selle hooneid ning muid objekte. Imastu Imastu invaliidide kodu Eesti Entsüklopeedia. 8. köide: Tanulane–Yvon. Tartu: Loodus, 1937, lk 620.
Holland Taylor

Holland Virginia Taylor (sündinud 14. jaanuaril 1943 Philadelphias) on USA näitleja ja näitekirjanik. Ta on muu hulgas mänginud telesarjas "Kaks ja pool meest".
Nassau-Usingen

Nassau-Usingen oli Saksa-Rooma riigi krahvkond Ülem-Reini ringkonnas, mis sai aastal 1688 vürstkonnaks. Krahvkonna juured on keskaegses Weilnau krahvkonnas, mille Nassau-Weilburgi krahvid aastal 1602 omandasid. See krahvkond jagati aastal 1629 Nassau-Weilburgi, Nassau-Idsteini ja Nassau-Saarbrückeni liinideks, mis jagati vaid 30 aastat hiljem aastal 1659. Tekkinud krahvkonnad olid Nassau-Saarbrücken, Nassau-Ottweiler ja Nassau-Usingen. 18. sajandi alguses suri 3 Nassau liini välja ja Nassau-Usingen sai nende järglaseks (1721 Nassau-Idstein, 1723 Nassau-Ottweiler ja 1728 Nassau-Saarbrücken). Aastal 1735 jagunes Nassau-Usingen taas Nassau-Usingeniks ja Nassau-Saarbrückeniks. Aastal 1797 päris Nassau-Usingen Nassau-Saarbrückeni. 17. juulil 1806 astusid Nassau-Usingeni ja Nassau-Weilburgi krahvkonnad Reini Liitu. Napoleon I survel ühinesid krahvkonnad 30. augustil 1806, et moodustada Nassau hertsogkond Nassau-Usingeni vürsti Friedrich Augusti ja tema noorema nõo, Nassau-Weilburgi vürsti Friedrich Wilhelmi ühisvalitsemise alla. Kuna Friedrich Augustil ei olnud pärijaid, nõustus ta sellega, et Friedrich Wilhelm saab pärast tema surma ainuvalitsejaks. Kuid Friedrich Wilhelm suri 9. jaanuaril 1816 Weilburgi lossi trepilt kukkudes ja tema poeg Wilhelm sai ühinenud Nassau hertsogiks. Tiitlile pretendeeris vürst Friedrich Augusti poolvenna Karl Philippi liin. Nassau dünastia Nassau hertsogkond Nassau-Weilburgi dünastia
Gavino Matta

Gavino Matta (9. juuni 1910 Sassari, Sassari provints, Sardiinia maakond – 20. jaanuar 1954 Sassari) oli Itaalia poksija. Matta oli kokku kolmekordne Itaalia meister kärbeskaalus (kuni 112 naela ehk 50,8 kg) aastatel 1934, 1935 ja 1936. Matta sai kärbeskaalus (kuni 112 naela ehk 50,8 kg) hõbemedali 1936. aasta Berliini olümpiamängude poksivõistlustel, kaotades finaalis kuldmedali- ja olümpiavõitjale Wilhelm Kaiserile (Saksamaa). Ta sai kärbeskaalus (kuni 112 naela ehk 50,8 kg) 5. Euroopa meistrivõistlustel (Milano, 1937) 4. koha, kaotades poolfinaalis hilisemale kuldmedalivõitjale ja Euroopa meistrile Vilmos Énekesile (Ungari) ning andes 3. koha kohtumises loobumisvõidu Wilhelm Kaiserile (Saksamaa). Et ka Kaiser loobus võistlusest, jäid mõlemad 4. kohale. Matta poksis jaanuarist 1938 kuni juulini 1948 elukutselisena ning pidas kokku 35 kohtumist, millest võitis 24 (neist 6 nokaudiga), kaotas 9 (neist 2 nokaudiga) kohtumist ning viigistas 2 kohtumist. 15. Itaalia meistrivõistlused poksis. Napoli 1934. Tulemused inglise keeles 16. Itaalia meistrivõistlused poksis. Milano 1935. Tulemused inglise keeles 17. Itaalia meistrivõistlused poksis. Rooma 1936. Tulemused inglise keeles 11. suveolümpiamängude poksivõistlus. Berliin 1936. Tulemused inglise keeles 5. Euroopa meistrivõistlused poksis. Milano 1937. Tulemused inglise keeles Gavino Matta veebisaidil Olympedia (inglise) Gavino Matta lehel BoxRec. Inglise keeles
Mattias Käit

Mattias Käit (sündinud 29. juunil 1998 Tallinnas) on Eesti jalgpallur, kes mängib ründava poolkaitsjana Rumeenia kõrgliiga klubis Bukaresti Rapid ja Eesti jalgpallikoondises. Käit jäi Inglismaa skautidele silma 2012. aasta lõpus, kui mängis Eesti U16 koondisega võõrsil kaks mängu Iirimaa vastu. Väravat Käit küll kahe mänguga kirja ei saanud, kuid jättis sellest hoolimata tippklubide inimestele väga hea mulje. See tõi talle kokkuvõttes 2014. aasta suvel lepingu Inglise klubi Fulhamiga – lepingu allkirjastas noormees, olles ise värskelt 16-aastaseks saanud. 2015. aasta suvel sõlmis ta oma esimese profilepingu, mis kehtis kuni juuni 2017. Veebruaris 2017 sõlmis ta lepingupikenduse, mis hoiab teda Fulhamis kuni 2019. aasta suveni. Hooajal 2016/17 mängis ta Fulhami U23 meeskonnas 20 mängu, lõi neli väravat ja andis ühe väravasöödu. 18. novembril 2017 jõudis esindusmeeskonna liigamängus Derby Countyga esimest korda pingile. Hooaja 2017–18 teises pooles mängis ta laenul Šotimaa kõrgliiga klubis Ross County. 2019. aasta juunis sõlmis ta kolmeaastase lepingu Sloveenia kõrgliiga klubiga Domžale. 2022. aasta jaanuaris sõlmis ta kahe ja poole aasta pikkuse lepingu Rumeenia kõrgliiga klubiga Bukaresti Rapid. Koondisedebüüdi tegi Käit 6. jaanuaril 2016 sõpruskohtumises Rootsi vastu. Samas mängus tegi oma debüüdi ka Hindrek Ojamaa. Esimese ja teise värava Eesti koondises lõi Käit 7. oktoobril 2016 MM 2018 valikmängus Gibraltari vastu. Uuendatud seisuga 11. oktoober 2021 Eesti jalgpallikoondislaste loend http://sport.delfi.ee/news/jalgpall/eesti/kes-on-mattias-kait-10-ponevat-fakti-jalgpallikoondise-noorima-palluri-kohta?id=75853319 Kes on Mattias Käit? 10 põnevat fakti jalgpallikoondise noorima palluri kohta Mattias Käit tegi Inglismaa esiliigas pingidebüüdi. Soccernet.ee, 18. november 2017 "Ametlik! Mattias Käit jätkab karjääri tituleeritud Rumeenia suurklubis". soccernet.ee. 18.1.2022. Vaadatud 18.1.2022 http://www.jalgpall.ee/protocol.php?st=&nteam_id=1&proto=1307 Rootsi – Eesti 1:1 (0:0) http://www.jalgpall.ee/protocol.php?st=&nteam_id=1&proto=1728 Eesti – Gibraltar 4:0 (0:0) Eesti Jalgpalli Liidu profiil Transfermarkti profiil Koondise mängud
Äkäslompolo

Äkäslompolo on küla Soomes Kolari vallas. Äkäslompolot tuntakse kui seitsme tundru küla. Küla lähedal asuvad Yllästunturi, Kuertunturi, Kukastunturi, Pyhätunturi, Kesänki, Lainiotunturi ja Kellostapuli. Tundrute vahel kulgeb talvisel hooajal Soome suurim murdmaasuusaradade võrgustik, kogupikkusega umbes 330 km, millest 38 km on valgustatud radu.
Andreas Vaikla

Andreas Raido Karuks Vaikla (sündinud 19. veebruaril 1997 Torontos) on Eesti jalgpallur (väravavaht). Ta mängib Eesti Meistriliiga klubis JK Narva Trans. A-koondise debüüdi tegi Vaikla 1. juunil 2016 sõpruskohtumises Andorra vastu. Samas mängus tegi oma debüüdi ka Jan Kokla. Uuendatud seisuga 26. november 2017 Uuendatud seisuga 19. november 2017 Svenska Cupen Kõik mängud UEFA Meistrite Liigas Suomen Cup Eesti jalgpallikoondislaste loend http://www.jalgpall.ee/protocol.php?st=&nteam_id=1&proto=1357 Eesti – Andorra 2:0 (1:0) Eesti Jalgpalli Liidu profiil Transfermarkti profiil UEFA profiil SvFFi profiil IFK Norrköpingi profiil Soccerway profiil Koondise mängud
Branford

Branford on linn USA-s Connecticuti osariigis New Haveni maakonnas. Linn asub Long Islandi väina kaldal.
Naaritsate aleuudi haigus

Naaritsate aleuudi haigus (morbus aleutica lutreolarum) on kodutuhkrute, euroopa naaritsate, ameerika naaritsate, pesukarude ja vinuklaste nakkushaigus, mida põhjustab aleuudi haiguse viirus. Haigust erines varem ainult Põhja-Ameerikas, Jaapanis ja Suurbritannias, 2004. aastast esineb see ka mujal Euroopas. Haigus kandub edasi aerosoolide, vere, sülje, kuse ja rooja kaudu otsesel või kaudsel kokkupuutel. Haigus võib üle kanduda ka emasloomalt loodetele. On terveid nakkuskandjaid. Kliinilises pildis on apaatia, kaalukaotus, toidust keeldumine, hatune karv, rohke joomine (polüdipsia) ja rohke kusemine (polüuuria), kehvveresus ja tõrvataoline roe. Lõppstaadiumis esinevad maksapuudulikkus ja neerupuudulikkus. Võib esineda ka tagajala halvatusega vorm. Elusal loomal ei ole diagnoosimine võimalik. Ravi on sümptomaatiline, sest haigus on ravimatu. Kasutatakse sundsöötmist, infusiooni, antibiootikume, põletikuvastaseid ravimeid ja haigestunud loomade karantiini. Hanneke Moormann-Roest. Aleutenkrankheit. – K. Gabrisch, P. Zwart. Krankheiten der Heimtiere. 6. trükk, Schlütersche Verlagsgesellschaft: Hannover 2005, lk 275. ISBN 3-89993-010-X.
Nahastamine

Nahastuseks ehk nahastamiseks nimetatakse naha mahavõtmist (nülgimist) tavaliselt nahatööstuse, eriti karusloomakasvatuse kontekstis. Nahastatakse novembris ja detsembris, kuna selleks ajaks on loomal karvastik välja kasvanud. Nahastatakse kuue-seitsmekuulisi loomi. Endine karusloomakasvataja: loomadelt hinge võtmine oli väga ebameeldiv
Salme Mitt

Salme Mitt (neiupõlvenimi: Kangur; sündinud 1939) on karusloomakasvatuse atesteeritud konsulent, veterinaariakandidaat ja endine karusloomakasvataja. Mitt arendas Eestis tšintšiljade pidamist. Mitt koostab karusloomakasvatuse käsiraamatu käsikirja. 1963. aastal lõpetas Eesti Põllumajanduse Akadeemia veterinaariateaduskonna. 1963 – ? Mitt Pärnu rajooni Sauga sovhoosi karusloomakasvatuse veterinaararstiks. 1972 – 1989 Karusloomasovhoosi ja -kasvanduse peavetarst 1989 – ? Karusloomakasvatajate Selts Karusloomakasvatuse arengulugu Eestis 20. sajandil Endine karusloomakasvataja: loomadelt hinge võtmine oli väga ebameeldiv
Jan Kokla

Jan Kokla (sündinud 29. mail 1997 Tallinnas) on endine Eesti jalgpallur. Ta on mänginud FC Nõmme Unitedis ja kõrgliiga klubis Tallinna FC Flora. Esindanud Eesti jalgpallikoondist ühes mängus. 20. juulil 2017 teatas Kokla, et lõpetab tervislikel põhjustel mängijakarjääri. Kokla alustas mängimist Andres Operi akadeemias, enne kui liikus FC Nõmme Unitedisse. 2014. aastal sõlmis ta lepingu Meistriliiga klubiga Flora ja veetis 2014. aasta hooaja duubelmeeskonnas Flora II. Kokla tegi Meistriliiga debüüdi 13. juulil 2015 võõrsil mängus Viljandi JK Tuleviku vastu, mille võitsid külalised 4:0. Ta mängis kõik 90 minutit ja teenis kollase kaardi. Ta loobus 2017. aastal Mononukleoosi pärast jalgpallist. Koondisedebüüdi tegi Kokla 1. juunil 2016 sõpruskohtumises Andorra vastu. Samas mängus tegi oma debüüdi ka Andreas Vaikla. Evald Tipneri karikavõistlused Eesti Superkarikas Kõik mängud UEFA Meistrite Liigas Tallinna FC Flora Premium liiga: 2015 Evald Tipneri karikas: 2016 Eesti Superkarikas: 2016 Eesti jalgpallikoondislaste loend FC Flora tulevikumees lõpetas terviseprobleemide tõttu karjääri "Viljandi JK Tulevik - Tallinna FC Flora". Estonian Football Association.[alaline kõdulink] http://fcflora.ee/jan-kokla-loobus-jalgpallist/ Jan Kokla loobus jalgpallist http://sport.err.ee/608529/fc-flora-tulevikumees-lopetas-terviseprobleemide-tottu-karjaari FC Flora tulevikumees lõpetas terviseprobleemide tõttu karjääri http://www.jalgpall.ee/protocol.php?st=&nteam_id=1&proto=1357 Eesti – Andorra 2:0 (1:0) Eesti Jalgpalli Liidu profiil FC Flora profiil Transfermarkti profiil Koondise mängud
Jason Alexander

Jason Alexander (õieti Jay Scott Greenspan; sündinud 23. septembril 1959 Newarkis New Jerseys) on Ameerika Ühendriikide näitleja. Ta on eelkõige tuntud George Costanza rolli järgi telesarjas "Seinfeld". Ta on näidelnud ka teatris ning mänginud mitmes Broaway muusikalis, sh "Jerome Robbins' Broadway", kus esitatud rolli eest võitis 1989. aastal Tony auhinna. Jason Alexander andmekogus IMDb (inglise)
Pavel Marin

Pavel Marin (sündinud 14. juunil 1995 Keilas) on Eesti jalgpallur. Ta mängib ründava poolkaitsjana Eesti Premium liiga klubis Viljandi JK Tulevik. A-koondise debüüdi tegi Marin 29. mail 2016 Balti turniiril Leedu vastu. Esimese värava lõi ta 22. novembril 2016 Antiguale ja Barbudale. Uuendatud seisuga 19. november 2017 Evald Tipneri karikavõistlused Eesti Superkarikas Kõik mängud UEFA Meistrite Liigas Mäng UEFA Euroopa Liigas Uuendatud seisuga 7. jaanuar 2018 Tallinna FC Levadia Meistriliiga: 2014 Evald Tipneri karikas: 2014, 2017 Eesti Superkarikas: 2015, 2018 Eesti jalgpallikoondislaste loend http://www.jalgpall.ee/protocol.php?st=&nteam_id=1&proto=1355 Leedu - Eesti 2:0 (2:0) http://jalgpall.ee/protocol.php?st=style_fp.css&nteam_id=1&proto=1837&game=1870 Antigua ja Barbuda - Eesti 0:1 (0:1) Eesti Jalgpalli Liidu profiil Transfermarkti profiil Koondise mängud
Janno Jürisson

Janno Jürisson (sündinud 6. oktoobril 1980 Viljandis) on endine Eesti jalgpallur (poolkaitsja). Oma debüüdi koondises tegi Jürisson 26. aprillil 2000 sõpruskohtumises Luksemburgiga. Uuendatud seisuga 23. september 2016 Eesti jalgpallikoondislaste loend http://www.jalgpall.ee/protocol.php?st=style_fp.css&nteam_id=1&proto=1454&game=1634 Luksemburg - Eesti 1:1 (0:0) Eesti Jalgpalli Liidu profiil Transfermarkti profiil
Urmas Kaal

Urmas Kaal (sündinud 6. aprillil 1973 Tallinnas) on Eesti jalgpallur (kaitsja). Ta mängib Eesti III liiga klubis JK Kernu Kadakas. Oma ainsa mängu Eesti rahvuskoondises tegi Kaal 9. juunil 1999 EM-valikmängus Leedu vastu. Uuendatud seisuga 23. september 2016 JK Tallinna Sadam Tipneri karikas: 1996, 1997 Superkarikas: 1996/97 Eesti jalgpallikoondislaste loend Protokoll Eesti - Leedu 1:2 (1:0) jalgpall.ee Eesti Jalgpalli Liidu profiil Transfermarkti profiil
Eestimaa Laul

Eestimaa Laul oli laulva revolutsiooni ajal üks silmapaistvamaid üritusi, mis toimus 11. septembril 1988 Tallinna lauluväljakul. Üritusele kogunes väidetavalt 300 000 inimest üle kogu Eesti esitama poliitilisi nõudmisi ja kuulama isamaalisi laule. Eesti Raadio hinnangul oli osalejaid 200 000. Hiljem on 300 000 osaleja võimalikkus siiski tugeva kahtluse alla seatud, kuna samavõrra rahvarohketel üldlaulupidudel on koos esinejatega platsil viibinud veidi üle 100 000 inimese. Üritusel esinenud Trivimi Velliste nõudis esimest korda avalikult Eesti iseseisvuse taastamist ning poliitvang Enn Tarto vabastamist. Marko Kadanik (11.9.2020). "„EESTIMAA LAUL '88": „Ükskord me võidame niikuinii!"". Õhtuleht. Vaadatud 8.1.2022. "The Singing Revolution". Eastern Europe: An Introduction to the People, Lands, and Culture. Vaadatud 7.1.2021. Päevakaja, Eesti Raadio, 11. september 1988 Einar Ellermaa (9.7.2019). "Einar Eellermaa: kuidas tekkis müüt „Eestimaa laulu" 300 000 külastajast". Õhtuleht. Vaadatud 7.1.2021. Eestimaa Laulu täispikad helilindistused ERRi digiarhiivis Salvestis Eestimaa Laulust Youtube'is "AK. Nädal" meenutas 30 aastat tagasi toimunud Eestimaa Laulu, ERR, 9. september 2018 Meenutusteraamat "Eestimaa laul 88". Kõned, fotod, meenutused, CD. Koostajad: Elme Väljaste ja Enno Selirand. Kujundaja: Eerik Kändler.
Eigo Mägi

Eigo Mägi (sündinud 20. augustil 1974 Viljandis) on endine Eesti jalgpallur (poolkaitsja). Oma ainsa koondise mängu tegi Mägi 27. novembril 1997 sõpruskohtumises Filipiinide vastu. Uuendatud seisuga 23. september 2016 Eesti jalgpallikoondislaste loend http://www.jalgpall.ee/protocol.php?st=style_fp.css&nteam_id=1&proto=1510&game=1688 Filipiinid - Eesti 0:1 (0:0) Eesti Jalgpalli Liidu profiil Transfermarkti profiil
Vilmos Énekes

Vilmos Énekes (28. veebruar 1915 Budapest – 7. detsember 1990) oli Ungari poksija. Énekes võitis kärbeskaalus (kuni 112 naela ehk 50,8 kg) 5. Euroopa meistrivõistlustel (Milano, 1937) kuldmedali ja tuli Euroopa meistriks. Vilmos Énekesi vanem vend István oli samuti tuntud Ungari poksija. 5. Euroopa meistrivõistlused poksis. Milano 1937. Tulemused inglise keeles
Mattieseni trükikoda

Mattieseni trükikoda (allikates ka K. Mattieseni trükikoda, Mathieseni trükikoda, C. Mattieseni trükikoda) oli trükikoda Tartus, mis asus praeguse Ülikooli ja Vallikraavi tänava ristmikul. Trükikoja asutas trükkal Carl Gottlieb Mattiesen, kes 1848 omandas endale Ülikooli ja Vallikraavi tänava ristmikul oleva kinnistu, kuhu ta tõi trükkal Johann Christian Schünmanni leselt renditud Tartu ülikooli trükikoja. 1864 sai trükikoja omanikuks Mattieseni poeg Carl Emil Johann Mattiesen. 1878 muudeti trükikoja fassaadi (arhitekt Maximilian Rötscher). 1929 sai trükikoja omanikuks OÜ K. Mattieseni trükikoda. 1939 sai trükikoja omanikuks kirjastus OÜ Loodus. 1940 trükikoda natsionaliseeriti ja selle nimeks sai 7.juunil 1941 Hans Heidemanni nimeline trükikoda. 1954 tehti trükikojas kapitaalremont. 1997 ehitati endine trükikoda ümber kohvik-muuseumiks, raamatupoeks ja pubiks. http://www.tartu.ee/index.php?page_id=1443&lang_id=1&lotus_url=/muinsus.nsf/1a08665f71a538aec2256873003aee76/d607215667e47a33422569ac002ee010?OpenDocument (vaadatud 24.09.2016) Trükikojast Tartu linna kodulehel
Viro tsässon

Viro tsässon oli tsässon Setumaal Viro külas, tänapäevase haldusjaotuse järgi Setomaa vallas Võru maakonnas. Tsässona asukohta tähistab Viro kivirist. Tsässonas asunud kivirist pärineb Vilemon Talomehe arvates Petseri kloostri asutamise aegadest (15.–16. sajand). Ristil on kirjad, mis pole loetavad. Risti mõõtmed on: kõrgus 1,3 m, laius 0,92 m ja paksus 0,3 m. Risti kohal asunud tsässon oli Hilläkeste, Palandõ ja Viro küla Issanda Muutmise pühale (setu keeles paasapäiv, 6. august) pühendatud tsässon (ka Palandõ tsässon). Veel 1994. aastal olid hoone seinad püsti, aga katus juba sisse langenud. 2000. aasta kevadel koristas Priit Laanoja lagunenud tsässona palgid ning kohale jäi ainult tsässonas olnud kivirist. Kreutzwaldi memoriaalmuuseumi ekspeditsiooni andmetel oli tsässon nelinurkse põhiplaaniga rõhtpalkehitis. Palgid olid kirvega tahutud ning põrand oli kirvega tahutud poolpalkidest. Katus oli laastukatus ning katusel oli rist. 1974. aastaks oli säilinud ainult ikooniruum, eeskoda oli varematel aegadel maha lõhutud. Tsässona mõõdud olid: pikkus 3,6 m, laius 3,4 m ja kõrgus 2,85 m. Setomaa tsässonad. Koostanud Tapio Mäkeläinen ja Ahto Raudoja. Setu Kultuuri Fond, 2011 "Võrumaa24: Vaatamisväärsused". võrumaa24.ee. Pärandkultuuri objekt: "Viro tsässon" (460:TSA:002)
École normale supérieure de Cachan

École normale supérieure de Cachan (ENS Cachan) on Prantsusmaa kõrgkool. See on riigi üks prestiižsemaid. Kool asub Cachanis ja on asutatud 1912. aastal. Koduleht (prantsuse ja inglise keeles)
Detektoristi Leiud

Detektoristi Leiud on Eestis ilmuv ajakiri, mille artiklites leiavad käsitlemist otsingud metallidetektoriga ja mitmesuguste metallesemete ajalugu. Samuti on kirjutisi detektoristide kaevamisüritustest. Artiklite autorid on detektoristid, arheoloogid ja ajaloolased.[viide?] Ajakiri ilmub alates 2016. aastast. Ajakirja väljaandja ja peatoimetaja on Toomas Pranstibel.[viide?] detektorism Eesti Detektoristide Klubi https://detektoristileiud.ee/
Sihtasutus Kultuurileht

Sihtasutus Kultuurileht on Eesti sihtasutus, mis annab välja Eesti kultuuriajakirju ja -ajalehti. Sihtasutus loodi aastal 1999, praegusel kujul tegutseb aastast 2004, mil sellega ühinesid varem kirjastuse Perioodika alla kuulunud ajakirjad. Akadeemia Diplomaatia Hea Laps Keel ja Kirjandus Kunst.ee Looming Loomingu Raamatukogu Muusika Müürileht Sirp Teater. Muusika. Kino Tõlkija hääl Täheke Uma Leht Vikerkaar Värske Rõhk Õpetajate Leht https://www.riigiteataja.ee/akt/76853 https://www.kl.ee/ (vaadatud 21.11.2018) Sihtasutuse koduleht